Arrangementsplan

Arrangementsplan for turneringer i regi av lagene.

## Retningslinjer

* Treningsgruppen kan arrangere turneringer i egen regi etter godkjenning fra administrasjonen. Send søknad og book bane på e-post til bredde@moldefk.no før lag inviteres.
* Turneringen må ha en arrangementsansvarlig som er øverste ansvarlig for arrangementet. Arrangementsansvarlig er ansvarlig for at klubbens og NFFs retningslinjer følges.
* Inntektene fra turneringen skal gå til klubbens lagskonto.
* Gruppen dekker alle kostnader tilknyttet turneringen inkl. baneleie, dommere og innkjøp til kiosk. (Dette gjelder ikke miniturneringer som er seriespill i regi av NFF Nordmøre og Romsdal).
* Turneringen kan ikke ha egne sponsorer og kan ikke profilere andre enn Molde Fotballklubbs samarbeidspartnere.
* Innkjøp skal gjøres fra klubbens samarbeidspartnere.

## Turneringsreglement

Turneringen skal følge NFFs regelverk. Dette gjelder for eksempel:

* Turneringsform: I barnefotball (uten resultater) og ungdomsfotball (med resultater, kvalifikasjon til sluttspill)
* Premiering
* Forsikringer
* Reisebestemmelser

## Forsikring

* Arrangementsansvarlig skal sette seg inn i forsikringsordningene som gjelder og er ansvarlig for at disse blir fulgt.
* For barn opp til den dato de fyller 13 år gjelder barneforsikringen: <https://www.idrettsforbundet.no/klubbguiden/forsikring/>
* Fra den dagen barnet fyller 13 år gjelder fotballforsikringen: https://www.fotball.no/klubb-og-leder/forsikring/

Forsikringen omfatter alle aktiviteter i regi av Norges Fotballforbund.

For alternative tiltak som ikke er i regi av NFF: <https://www.fotball.no/klubb-og-leder/forsikring/2016/forsikring-for-fotballskoler-akademier-og-alternative-tiltak/>

## Bane

* Booke bane for turneringen – ta kontakt med Sportslig Leder
* Merk baner med nr, sett opp kjegler

## Kiosk

* Molde FK Bredde er EatMoveSleep-ambassadør og det SKAL være sunne alternativer i kiosken. Dette kan være vann, frukt, smoothie, wraps, grove vafler eller lignende. Se eatmovesleep.no for flere tips og info.
* Bunnpris er klubbens samarbeidspartner på dagligvare. Ved å handle på Bunnpris kan laget få refundert 60 % av prisen på innkjøp av frukt og smoothie fra Bama.

Send kvitteringen til daglig leder som søker refusjon på vegne av laget.

* Klubben har en del utstyr som lagene kan låne til turneringen, som f.eks.:
  + Pølsekokere
  + Vaffeljern
  + Kaffetraktere
  + Kaffekanner
  + Kaffe-ryggsekker

Ta kontakt med Kommersiell Leder for å avtale å låne utstyr. Viktig at utstyret rengjøres før det leveres tilbake.

* Klubben kan også bistå med bestilling av varer fra ASKO. Ta kontakt med Kommersiell Leder for å gjøre avtale.
* Alle lag skal ha sitt eget Vippsnr. Ta kontakt med breddekontoret om du trenger info om deres nr.
* Skriv ut prisplakater og plakater med vippsnr på
* Husk kaffebeger, servietter, rengjøringsutstyr til kiosk, plasthansker, kniver og skjærefjøler til oppkutting av frukt

## Dommere

Det skal brukes dommere med minimum klubbdommerkurs.

Man kan skaffe dommere ved å bruke Facebookgruppen for dommeroppdrag. Evt. kan man også kontakte andre klubber dersom man ikke får nok dommere via Facebookgruppen.

Man kan for eksempel sette opp to dommere pr bane som dømmer annenhver kamp.

Forslag til dommerhonorar:

* For 3’er miniturnering betales det kr. 50 pr kamp, alt. 200,- for hele turneringen
* For 5’er fotball betales det kr. 100,- pr kamp.
* For 7’er-fotball betales det kr. 200,- pr kamp
* For 9’er-fotball betales det kr. 300,- pr kamp
* For 11’er-fotball betales det kr. 400,- pr kamp
* Evt. for eksempel 500 kr for 3-4 timer med dømming inkl. pauser.

## Kampvert/sekretariat

* Det skal være minimum en – gjerne flere - kampverter med kampvert-vest til stede på turneringen til enhver tid. Trenger dere flere kampvertvester kan disse lånes på breddekontoret.
* Ved større turneringer kan det vurderes å sette opp et sekretariat for mottak av lag og for å kunne svare på spørsmål underveis.

## Førstehjelp

* Ha et førstehjelpsskrin tilgjengelig
* Nødvendige telefonnummer til f.eks. ambulanse, legevakt osv skal være lett tilgjengelige

## Diverse

* Parkering: Må området for parkering/parkering forbudt merkes? Bør det være en parkeringsvakt tilgjengelig?
* Matchballer
* Vester ved draktlikhet
* PA-anlegg til premieutdeling?
* Nok såpe, tørkepapir, toalettpapir
* Klubbhåndboken: <https://www.moldefk.no/om-klubben/bredde/breddeavdelingen/styringsdokumenter/klubbhandbok>

## Akerhallen

* Kiosk: Kjør pølsekoker og kaffetrakter separat, for å unngå at sikringen ryker. Varm vannet til pølsekokeren først, istedenfor å sette pølsekokeren på fullt med en gang.
* Varmeovner som blir skudd opp, må disse skrus ned igjen, skal stå på ca 17-20 grader.
* Bord og stoler i sosialrom må sette på plass slik det sto når de kom.
* Parkering skal kun skje på parkeringsplassen (øst), sjekk også at rømningsveier ikke er blokkerte. Det skal IKKE parkeres rundt Akerhallen, veien må være åpen i tilfelle brann.
* Kontakt breddekontoret for å låne nøkler til lager; tørkepapir, dopapir, såpedispensere og porter og koder til hoveddør og kjøkken/sosialrom. Disse kodene deles kun med støtteapparatet.
* Søppel i hallen og i sosialrommet ryddes, og tømmes i containeren vest for hovedinngangen. Alle søppeldunker skal tømmes og ny pose settes inn. Nøkkel til containeren i skap på kjøkkenet, med rød gummiring.
* Husk å påse at portene og dørene er låst igjen etter bruk, før man forlater anlegget.
* **Spørsmål?** Kontakt Aud Kari Misfjord (95733574) eller Ole Ulvund (98073280).

|  |  |
| --- | --- |
| **Nødnummer** |  |
| Brann – nødnummer | 110 |
| Politi – nødnummer | 112 |
| Sykehus – nødnummer | 113 |
| Legevakt | 712 53333 |
| Molde brannvesen (ikke nødnr) | 711 91800 |
| Politi – direktenummer | 02800 |